b"\n_START_ARTICLE_\nMariano Matamoros\n_START_SECTION_\nBakgrunn\n_START_PARAGRAPH_\nMatamoros vokste opp i Ixtacuixtla (Tlaxcala). I 1789 fullf\xc3\xb8rte han sine studier i kunst og i teologi ved Colegio de Santa Cruz de Tlatelolco i Tlatelolco, et nabolag i Ciudad de Mexico.\n_START_SECTION_\nPrest\n_START_PARAGRAPH_\nI 1796 mottok han prestevielsens sakrament. Som prest arbeidet han f\xc3\xb8rst i Mexico by, deretter i Tepatitl\xc3\xa1n (Jalisco) og Pachuca (Hidalgo), og i den senere forbundsstaten Quer\xc3\xa9taro i Mission Bucareli. Hans siste postering der han kunne ut\xc3\xb8ve prestetjenesta var i det som n\xc3\xa5 er forbundsstaten Morelos i menigheten Jantetelco.\n_START_SECTION_\nUavhengighetsforkjemper\n_START_PARAGRAPH_\nFader Matamoros' sympatier for meksikanske uavhengighetsbestrebelser ble lagt merke til og f\xc3\xb8rte til hans gangsling, rett f\xc3\xb8r utbruddet av den meksikanske uavhengighetskrig. Han vart ikke den eneste meksikanske prest som gikk inn for uavhengighet; presten Miguel Hidalgo var den som i sin grito de la independencia i kirken i Dolores Hidalgo erkl\xc3\xa6rte Spania krig, og fikk med seg store menneskemengder. _NEWLINE_I 1811 klarte Matamoros \xc3\xa5 flykte fra fengselet, og samme \xc3\xa5tr sluttet han seg til oppr\xc3\xb8rerne under Jos\xc3\xa9 Mar\xc3\xada Morelos.Han ble forfremmet av ham til obberst og satt til \xc3\xa5 rekruttere trene opp nye troppestyrker. Han klarte p\xc3\xa5 kort tid \xc3\xa5 sette opp to kavaleriregimenter, to infanteribataljoner og ett artillerbatteri, i alt styrker p\xc3\xa5  2000 mann._NEWLINE_Han deltok i en rekke av krigens kamphandlinger, og ble etterhvert forfremmet til generall\xc3\xb8ytnant. I januar 1814 ble Matamoros tatt til fange. Han ble frad\xc3\xb8mt sine prestelige rettigheter, og henrettet den 3. februar 1814 i Valladolid (som senere fikk navnet Morelia). _NEWLINE_Han har blitt hedret blant annet med en rekke stedsnavn i landet."